L'Entitat Autònoma de Jocs i Apostes de la Generalitat, creada per la Llei 5/1986, de 17 d'abril, és una entitat de caràcter comercial adscrita al Departament de la Vicepresidència i d'Economia i Hisenda mitjançant la Secretaria d'Hisenda, que té al seu càrrec la gestió directa i la comercialització dels jocs que les disposicions legals reserven a la gestió de la Generalitat de Catalunya, i té atribuïda la funció d'organització de la loteria titularitat de la Generalitat de Catalunya, a l'empara del que estableix el Decret 240/2004, de 30 de març, d'aprovació del catàleg de jocs i apostes autoritzats a Catalunya i dels criteris aplicables a la seva planificació.
Els fitxers de l'Entitat Autònoma de Jocs i Apostes de la Generalitat, que s'inclouen en aquesta Ordre tenen la seva regulació originària en el Decret 359/1994, de 29 de novembre, pel qual es regulen els fitxers automatitzats que contenen dades de caràcter personal gestionats pel Departament de Benestar Social, que va crear el registre d'agents venedors, modificat posteriorment, pel Decret 189/1999, de 13 de juliol, i per l'Ordre JUI/120/2003, de 4 de març, per la qual es regulen determinats fitxers automatitzats que contenen dades de caràcter personal en l'àmbit del Departament de Justícia i Interior.
Mitjançant l'esmentada Ordre JUI/120/2003, de 4 de març, també es creen el fitxer de beneficiaris de premis i el de participants en promocions.
Amb aquesta Ordre es dóna resposta a la conveniència d'adequar els fitxers existents esmentats als requeriments actuals, i també a la necessitat de crear-ne de nous com són el directori de personal, el directori de personal extern, el d'atenció i gestió vers els ciutadans, el de proveïdors, contractistes i licitadors, i el de visites.
La Llei orgànica 15/1999, de 13 de desembre, de protecció de dades de caràcter personal, en l'article 20, requereix que la creació de fitxers de les administracions públiques es faci mitjançant una disposició general publicada al diari oficial corresponent.
Els fitxers que es creen són instrumentals als objectius i les finalitats assignats al departament competent en matèria d'economia i hisenda, i en matèria de joc, apostes i casinos (article 141 de l'Estatut d'autonomia).
Les atribucions pròpies de la Generalitat en aquesta matèria, en virtut de l'article 3.2.12 del Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, s'assignen actualment al Departament de la Vicepresidència i d'Economia i Hisenda.
La Llei 32/2010, d'1 d'octubre, de l'Autoritat Catalana de Protecció de Dades de Catalunya, en la disposició final tercera, estableix que els consellers de la Generalitat, dins l'àmbit de les competències respectives, estan habilitats per crear, modificar i suprimir, mitjançant una ordre, els fitxers dels seus departaments o dels ens públics vinculats o que en depenguin.
Atès que s'ha emès l'informe preceptiu de l'Autoritat Catalana de Protecció de Dades, que estableix l'article 5. m de la Llei 32/2010, de l'1 d'octubre, de l'Autoritat Catalana de Protecció de Dades;
En ús de la potestat que m'atorga l'article 39.3 de la Llei 13/2008, del 5 de novembre, de la presidència de la Generalitat i del Govern, la disposició final tercera de la Llei 32/2010, d'1 d'octubre, i d'acord amb el dictamen de la Comissió Jurídica Assessora,
L'objecte d'aquesta Ordre és la creació i modificació dels fitxers amb dades de caràcter personal de l'Entitat Autònoma de Jocs i Apostes de la Generalitat que s'inclouen a l'annex 1, que porta per títol "Creació de fitxers", i a l'annex 2, que porta per títol "Fitxers que són objecte de modificació", de conformitat amb el que disposa l'article 20 de la Llei orgànica 15/1999, de 13 de desembre, de protecció de dades de caràcter personal.
2.1 Es creen els fitxers de dades de caràcter personal que es recullen a l'annex 1 d'aquesta Ordre i que són els següents:
c) Atenció i gestió vers els ciutadans.
d) Proveïdors, contractistes i licitadors.
2.2 Pel que fa als fitxers que es creen, se n'estableix la denominació, les finalitats i usos previstos, les persones i col·lectius afectats o obligats a subministrar les dades de caràcter personal, la procedència de les dades de caràcter personal, el procediment de recollida de dades, l'estructura bàsica del fitxer, la descripció del tipus de dades de caràcter personal que contenen, les cessions de dades, les transferències de dades a països tercers, els òrgans responsables, els serveis o unitats davant dels quals es poden exercir els drets d'accés, rectificació, cancel·lació i oposició, així com, les mesures de seguretat amb indicació del nivell de seguretat exigible.
3.1 Es modifiquen els fitxers de dades de caràcter personal que es recullen a l'annex 2 d'aquesta Ordre, i que són els següents:
a) Fitxer de beneficiaris de premis.
Es modifica la denominació i passa a dir-se "Beneficiaris de premis" i també el contingut dels apartats següents i se n'afegeixen dos de nous:
Procediment de recollida de dades: al contingut "directament del col·lectiu afectat" s'afegeix "entitats privades i d'altres persones físiques diferents de l'interessat".
Cessions de dades: el contingut "no hi ha cessió de dades" se substitueix per "administració tributària".
Estructura bàsica del fitxer i descripció del tipus de dades de caràcter personal: en aquest apartat, en relació amb les dades identificatives, s'afegeix "sexe".
Nivell de seguretat: El contingut "nivell bàsic" se substitueix per "nivell mitjà".
b) Fitxer de participants en promocions.
Es modifica la denominació i passa a dir-se "Participants en promocions", i s'afegeixen els apartats nous següents:
Estructura bàsica del fitxer i descripció del tipus de dades de caràcter personal: En aquest apartat, en relació amb les dades identificatives, s'afegeix "sexe".
Es modifica el contingut d'un apartat i se n'afegeixen dos de nous:
Finalitat del fitxer i usos previstos: En els seus dos subapartats s'afegeix la referència a la documentació d'impagaments per part dels agents venedors.
Sistema de tractament de dades: en aquest apartat, que s'afegeix, es recull "parcialment automatitzat".
3.2 En els tres fitxers esmentats en l'apartat anterior es modifica també l'apartat relatiu a les unitats davant les quals es poden exercir els drets d'accés, rectificació, cancel·lació i oposició, i se substitueix la "Direcció general de l'Entitat Autònoma de Jocs i Apostes de la Generalitat", d'una banda, per la "Unitat de Gestió de Personal i Atenció Ciutadana" pel que fa al fitxer de beneficiaris de premis, d'altra banda, per la "Unitat Comercial i de Publicitat" pel que fa al fitxer de participants en promocions, i d'altra banda, per la "Unitat Comercial i de Publicitat i per la Unitat de Gestió Econòmica" pel que fa al fitxer registre d'agents venedors, i també se substitueix en tots tres supòsits l'adreça de Molins de Rei per la de l'actual seu social a la Gran Via de les Corts Catalanes, 639, baixos, de Barcelona (08010).
L'òrgan responsable del fitxer ha d'adoptar les mesures tècniques, de gestió i organitzatives necessàries per tal de garantir la confidencialitat, la seguretat i la integritat de les dades, així com les mesures necessàries destinades a fer efectius els drets de les persones afectades que reconeixen la Llei orgànica 15/1999, de 13 de desembre, de protecció de dades de caràcter personal, l'article 31 de l'Estatut d'autonomia i la resta de normativa aplicable.
Nom del fitxer: Directori de personal.
a.1 ) Finalitat del fitxer: la gestió del personal de l'Entitat Autònoma de Jocs i Apostes de la Generalitat.
a.2 ) Usos previstos: gestió del personal, permetre'n la localització a través de la intranet i del directori telefònic; gestionar els processos de selecció de personal; controlar l'horari d'entrada i sortida; control d'accés a immoble de l'Entitat Autònoma de Jocs i Apostes de la Generalitat i a determinades àrees d'aquest; facilitar dades per a la realització d'estadístiques, estudis i informes de gènere.
b ) Persones i col·lectius afectats: personal de l'Entitat Autònoma de Jocs i Apostes de la Generalitat i participants en processos de selecció de personal.
Dades identificatives i personals: nom i cognoms, DNI/NIF/NIE, sexe, fotografia, dades biomètriques, data de naixement i dades familiars.
Dades laborals: currículum, domicili i adreça electrònica, telèfon mòbil de l'empresa, telèfon fix del lloc de treball, cos, categoria i càrrec, data d'inici de la prestació de serveis i resultat proves processos selecció.
Dades econòmiques: dades de nòmina i bancàries.
f ) Cessions de dades: administració tributària i seguretat social, d'acord amb la normativa vigent, en l'actualitat, la Llei 58/2003, de 17 de desembre, general tributària, i el Reial decret legislatiu 1/1994, de 20 de juny, pel qual s'aprova el text refós de la Llei general de la Seguretat Social, respectivament.
Nom del fitxer: Directori de personal extern.
a.1 ) Finalitat del fitxer: registre i control del personal extern que presta serveis de forma diària o periòdica a les dependències de l'Entitat Autònoma de Jocs i Apostes de la Generalitat situades a Molins de Rei (Barcelona).
a.2 ) Usos previstos: p ermetre la localització de personal extern a través del directori telefònic; control d'accés a immoble de l'Entitat Autònoma de Jocs i Apostes de la Generalitat i a determinades àrees d'aquest.
b ) Persones i col·lectius afectats: personal extern que presta serveis a l'Entitat Autònoma del Joc i Apostes de la Generalitat.
Dades identificatives i personals: nom i cognoms, DNI/NIF/NIE, fotografia.
Dades laborals: telèfon mòbil de l'empresa i telèfon fix del lloc de treball, categoria o càrrec.
Nom del fitxer: Atenció i gestió vers els ciutadans.
a.1 ) Finalitat del fitxer: atendre les consultes de ciutadans en relació amb el joc, reclamacions i gestionar l'assistència com a públic a les gravacions dels sortejos realitzats a les dependències de l'Entitat Autònoma de Jocs i Apostes de la Generalitat.
a.2 ) Usos previstos: atenció al ciutadà, procediments administratius i gestió de l'assistència als sortejos.
b ) Persones i col·lectius afectats: jugadors, usuaris de la pàgina web, assistents a les gravacions dels sortejos, persones que formulen una consulta o una reclamació a l'EAJA.
c ) Procediment de recollida de les dades de caràcter personal: mitjançant formularis en suport paper i/o electrònic.
d ) Procedència de les dades de caràcter personal: les dades provenen de les persones que formulen consultes, de les persones que presenten reclamacions i de les persones que assisteixen com a públic als sortejos.
Dades identificatives: nom i cognoms, DNI/NIF/NIE, sexe, adreça postal i electrònica, telèfon.
Altres dades: motiu de la consulta o de la reclamació.
f ) Cessions de dades: n o es preveuen.
i ) Òrgan responsable del fitxer: Direcció de l'Entitat Autònoma de Jocs i Apostes de la Generalitat, Gran Via de les Corts Catalanes, 639, baixos, 08010 Barcelona.
Nom del fitxer: Proveïdors, contractistes i licitadors.
a.1 ) Finalitat del fitxer: g estió i tramitació dels expedients de contractació, expedients patrimonials, convenis, gestió de dades d'empreses proveïdores, incloses les potencials, i gestió de pagaments.
Actuacions administratives i estadístiques.
b ) Persones i col·lectius afectats: persones físiques de contacte de les empreses proveïdores i licitadores, els empresaris individuals i els seus representants, així com els representants de les persones jurídiques.
c ) Procediment de recollida de les dades de caràcter personal: mitjançant els mateixos contractes o ofertes comercials, targetes de visita, formularis o transmissió electrònica en processos de contractació o procediments administratius.
d ) Procedència de les dades de caràcter personal: les dades provenen dels empresaris, representants d'aquests i persones de contacte.
Dades identificatives: DNI/NIF/NIE, nom i cognoms, adreça professional, telèfon professional, correu electrònic professional.
Altres dades: dades tributàries, dades de solvència economicofinancera i tècnica i dades bancàries.
f ) Cessions de dades: Administració tributària i Registre públic de contractes, d'acord amb la normativa vigent, en l'actualitat la Llei 58/2003, de 17 de desembre, general tributària, i el Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, respectivament.
g) Sistema de tractament de dades utilitzat: parcialment automatitzat.
h) Transferències de dades a països tercers: no se'n preveuen.
j ) Servei o unitat davant del qual es poden exercir els drets d'accés, rectificació, cancel·lació i oposició: Unitat Jurídica i de Contractació i Unitat de Gestió Econòmica de l'Entitat Autònoma de Jocs i Apostes de la Generalitat.
a.1 ) Finalitat del fitxer: registre i control de les persones que visiten les dependències de l'Entitat Autònoma de Jocs i Apostes de la Generalitat situades a Molins de Rei (Barcelona).
a.2 ) Usos previstos: control d'accés a les instal·lacions de l'Entitat Autònoma de Jocs i Apostes de la Generalitat a Molins de Rei (Barcelona).
b ) Persones i col·lectius afectats: les persones que visiten les dependències de l'Entitat Autònoma de Jocs i Apostes de la Generalitat a Molins de Rei (Barcelona).
c ) Procediment de recollida de les dades de caràcter personal: mitjançant formularis en suport paper.
d ) Procedència de les dades de caràcter personal: les dades provenen de les persones que visiten les dependències de l'Entitat Autònoma de Jocs i Apostes de la Generalitat.
Dades identificatives: DNI/NIF/NIE, nom i cognoms, nom de l'empresa o entitat en la que treballa.
g ) Sistema de tractament de dades utilitzat: sistema no automatitzat.
Fitxers que són objecte de modificació
Nom del fitxer: Beneficiaris de premis.
Aquest fitxer va ser creat per l'Ordre JUI/120/2003, de 4 de març, per la qual es regulen determinats fitxers automatitzats que contenen dades de caràcter personal a l'àmbit del Departament de Justícia i Interior, i és objecte de modificació per aquesta Ordre i queda redactat de la manera següent:
a.1 ) Finalitat del fitxer: registrar la llista de beneficiaris de premis abonats per la Unitat de Gestió de Personal i Atenció Ciutadana de l'Entitat Autònoma de Jocs i Apostes de la Generalitat.
a.2 ) Usos previstos: realització de certificats, així com d'arxiu històric i estadístic.
b ) Persones i col·lectius afectats o obligats a subministrar les dades: b eneficiaris de premis pagats per la Unitat de Gestió de Personal i Atenció Ciutadana de l'Entitat Autònoma de Jocs i Apostes de la Generalitat.
d ) Procedència de les dades de caràcter personal: les dades provenen de les persones beneficiàries de premis, d'entitats privades i d'altres persones físiques diferents de l'interessat.
Dades econòmiques: import del premi i dades vinculades al pagament del premi.
f ) Cessions de dades: administració tributària.
Nom del fitxer: Participants en promocions
Aquest fitxer va ser creat per l'Ordre 120/2003, de 4 de març, per la qual es regulen determinats fitxers automatitzats que contenen dades de caràcter personal i són objecte de modificació per aquesta Ordre i queda redactat de la manera següent:
a.1 ) Finalitat del fitxer: registrar la llista dels participants i/o guanyadors de les diferents actuacions promocionals organitzades per l'Entitat Autònoma de Jocs i Apostes de la Generalitat.
a.2 ) Usos previstos: arxiu històric i estadístic.
b ) Persones i col·lectius afectats o obligats a subministrar les dades: totes les persones que han participat i/o han resultat premiades en les diferents promocions efectuades.
d ) Procedència de les dades de caràcter personal: les dades provenen dels participants en promocions.
Dades personals: DNI/NIF/NIE, sexe, nom i cognoms, telèfon de contacte.
Altres dades vinculades a l'objecte de la promoció.
f ) Cessions de dades: no hi ha cessió a tercers.
j ) Servei o unitat davant del qual es poden exercir els drets d'accés, rectificació, cancel·lació i oposició: Unitat Comercial i de Publicitat de l'Entitat Autònoma de Jocs i Apostes de la Generalitat.
Nom del fitxer: Registre d'agents venedors.
Aquest fitxer va ser creat pel Decret 359/1994, de 29 de novembre, modificat pel Decret 189/1999, de 13 de juliol, pel qual es regulen els fitxers automatitzats que contenen dades de caràcter personal gestionats pel Departament de Benestar Social, i modificat per l'Ordre JUI/120/2003, de 4 de març, per la qual es regulen determinats fitxers automatitzats que contenen dades de caràcter personal en l'àmbit del Departament de Justícia i Interior, i queda redactat de la manera següent:
a.1 ) Finalitat del fitxer: registrar la xarxa d'agents venedors de les loteries de la Generalitat, així com les operacions portades a terme en l'exercici de l'activitat i donar suport a la gestió comercial i econòmica de les loteries gestionades per l'Entitat Autònoma de Jocs i Apostes de la Generalitat, així com la generació de documentació referida als venedors inclosa la d'impagats.
a.2 ) Usos previstos: donar suport a la gestió comercial i econòmica, generació de documentació referida als venedors, inclosa la d'impagats i elaboració estadística per a la planificació de les loteries i apostes.
b ) Persones i col·lectius afectats o ob ligats a subministrar les dades: agents venedors autoritzats per a la venda de loteria.
c ) Procediment de recollida de les dades de caràcter personal: mitjançant formularis en suport paper i/o electrònic i per transmissió electrònica per via telemàtica
d ) Procedència de les dades de caràcter personal: les dades provenen dels agents venedors.
e ) Estructura bàsica del fitxer i descripció del tipus de dades de caràcter person al:
Dades de l'establiment i del titular: nom comercial de l'establiment; domicili de l'establiment; nom i cognoms titular de l'establiment; DNI/NIF/NIE; domicili titular; telèfons de contacte; altres persones relacionades amb l'establiment i autoritzades per a la recepció de documentació i/o material; codi d'autorització d'agent venedor; vigència de l'autorització; materials en dipòsit.
Altres dades: dades d'interès comercial; dades econòmiques i d'impagats; dades de domiciliació bancària.
f ) Cessions de dades: Agència Tributària de Catalunya.
j ) Servei o unitat davant del qual es poden exercir els drets d'accés, rectificació, cancel·lació i oposició: Unitat Comercial i de Publicitat i Unitat de Gestió Econòmica de l'Entitat Autònoma de Jocs i Apostes de la Generalitat.